Агент уайт

Агент уайт, «эйджэнт уайт» (, белы рэагент) — кодавая назва гербіцыда і дэфаліянта, які амерыканскія вайскоўцы выкарыстоўвалі ў экалагічнай вайне супраць В’етнама. Назва паходзіць ад белай паласы, намаляванай на бочках з гэтым прэпаратам. Шмат у чым натхнёны выкарыстаннем гербіцыдаў і дэфаліянтаў падчас брытанскай вайны ў Малаі, ён быў адным з так званых «вясёлкавых гербіцыдаў», да якіх таксама належыць шырока вядомы агент оранж.

Агент уайт уяўляе сабой сумесь гербіцыдаў 2,4-Д і пікларама ў суадносінах 4:1. У адрозненне ад больш вядомага агента оранж, агент уайт не ўтрымлівае атрутных дыяксінаў, якімі былі забруджаны ўсе дэфаліянты, што змяшчалі 2,4,5-трыхлорфенаксіуксусную кіслату, па прычыне недасканаласці тэхналогіі сінтэзу апошняй. Агент уайт быў распрацаваны кампаніяй «Dow Chemical», якая і стала яго галоўным вытворцам па замове Міністэрства абароны ЗША, сумесна з некалькімі іншымі буйнымі падрадчыкамі, а менавіта «Union Carbide»Russell-Manning, Betsy. Malathion: Toxic Time Bomb.  — San Francisco, Calif.: Greensward Press, 1991. — P.46 — 258 p. — ISBN 0-930165-49-7. і Monsanto CompanyBridger, Sarah. Scientists at War: The Ethics of Cold War Weapons Research. — Harvard University Press, 2015. — P. 97. — 368 p. — ISBN 978-0-674-73682-5..

Агент уайт выкарыстоўваўся, калі агент оранж быў недаступны, у тым ліку на працягу некалькіх месяцаў пасля прыпынення яго выкарыстання ў красавіку 1970 года. У В’етнаме ў перыяд паміж 1966 і 1971 годам было выкарыстана прыкладна 5,4 мільёнаў галонаў ЗША (20 000 м³) гэтай гербіцыднай сумесі. Акрамя таго, амерыканскія вайскоўцы пратэставалі агент уайт, Tordon 101 і пікларам у розных канцэнтрацыях на палігонах у ЗША і Пуэрта-Рыка ў 1960-х гадах.

Пад маркай Tordon 101 Dow AgroSciences наладзіўся серыйны выпуск падобнага прадукту, які змяшчае сумесь 2,4-Д і пікларамаAlvin L. Young. The History, Use, Disposition and Environmental Fate of Agent Orange. — Springer. — P. 34. — ISBN 978-0-387-87486-9.Committee to Review the Health Effects in Vietnam Veterans of Exposure to Herbicides; Institute of Medicine. Veterans and Agent Orange: Health Effects of Herbicides Used in Vietnam. — National Academies Press, 1994. — P. 90. — ISBN 978-0-309-55619-4..

 Крыніцы 

 Літаратура 



Катэгорыя:Ваенныя злачынствы падчас вайны ў В’етнаме
Катэгорыя:Аўксінападобныя гербіцыды